
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 207
                                                          din 28 decembrie 2017
                    pentru completarea Hotărârii Consiliului Local Sighișoara nr. 119 din 27 iulie 2017, 

                                                 precum și pentru modificarea anexei nr. 1 a acesteia

   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 33.871/I/2/15.12.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Văzând prevederile Legii - cadru nr. 153/2017 privind salarizarea personalului plătit din fonduri publice, cu modificările şi completările ulterioare;
Având în vedere prevederile Hotărârii Consiliului Local Sighișoara nr. 119 din 27 iulie 2017 privind stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara;

Ținând cont de prevederile Ordonanței de Urgență nr. 91/2017 pentru modificarea și completarea Legii-cadru nr. 153/2017 privind salarizarea personalului plătit din fonduri publice;

Având în vedere prevederile Hotărârii Guvernului nr. 846/2017 pentru stabilirea salariului de bază minim brut pe țară garantat în plată;
Având în vedere Raportul de specialitate al Serviciului Resurse Umane și Administrare Sistem Informaic, înregistrat cu nr. 33.873/I/2/15.12.2017, prin care se propune și se justifică completarea Hotărârii Consiliului Local Sighișoara nr. 119 din 27 iulie 2017 privind stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara, precum și modificarea anexei nr. 1 a acesteia, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 alin. (2) lit. „a”, alin. (9), art. 45 alin. (1) şi a art. 115 alin. (1) lit. „b”, din Legea nr. 215/2001, Legea administraţiei publice locale, republicată, cu completările şi modificările ulterioare,





            H O T Ă R Ă Ş T E:
Art. I. Se aprobă completarea Hotărârii Consiliului Local Sighișoara nr. 119 din 27 iulie 2017 privind stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara, cu un nou articol, respectiv art. 3 ind. 1, care va avea următorul conținut: 

”Art. 3 ind. 1. În cazul modificării salariului de bază minim brut pe țară garantat în plată, salariile de bază aferente funcțiilor publice și contractuale din cadrul familiei ocupaționale ”Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara, se vor stabili prin Dispoziție a Primarului Municipiului Sighișoara.”

Art. II. Se aprobă modificarea anexei nr. 1 la Hotărârea Consiliului Local Sighișoara nr. 119 din 27 iulie 2017 privind stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara, în sensul eliminării punctului 6 din nota menționată în această anexă.


Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcția Economică și Compartimentul  Resurse Umane – Serviciul Resurse Umane și Administrare Sistem Informatic.

Art. IV. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel                
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Biroul Buget, Contabilitate, Salarizare - Direcţia Economică;
  2 ex. Compartimentul Resurse Umane - Serviciul Resurse Umane și Administrare Sistem Informatic.

10 ex. 

 B.A.
